This Is the Police

This Is the Police () — прыгодніцкая стратэгічная гульня, распрацаваная беларускай студыяй Weappy Studio і выдадзеная аўстрыйскай кампаніяй THQ Nordic у 2016 годзе для платформаў Windows, MacOS і Linux; у 2017 годзе была выпушчана версія гульні для Nintendo Switch; у 2018 годзе была выпушчана версія гульні для мабільных прылад.

Гулец прымае на сябе ролю шэфа паліцыі выдуманага горада Фрыбург, які рыхтуецца сысці ў адстаўку пад ціскам са боку карумпаванага мэра. Персанаж павінен за 180 гульнявых дзён зарабіць 500 тысяч долараў для забеспячэння пенсіі.

This Is the Police атрымала змешаныя адзнакі ў крытыкаў. На агрэгатары Metacritic гульня ацэнена ў 66 балаў з 100. Крытыкі пахвалілі яе за сюжэт і прыгожы дызайн, але ім не спадабалася некаторая аднастайнасць геймплэя; яны адзначылі, што гульня можа надакучыць, калі правесці за ёй дастаткова шмат часу. У 2018 годзе быў выпушчаны сіквел пад назвай This Is the Police 2.

 Геймплэй 
злева|міні|300x300пкс|Ізаметрычная карта Фрыбурга
міні|300x300пкс|Акно з актыўным расследаваннем. Знізу знаходзяцца знойдзеныя дэтэктывамі кадры, вышэй — поле для іх расстаўлення
Галоўны герой — начальнік паліцыі, пад кантролем якога знаходзяцца дзве змены з паліцыянтамі і дэтэктывамі, якіх ён пасылае на выклікі і расследаванне злачынстваў на ізаметрычнай карце Фрыбурга. Кожны працоўны дзень гульца пачынаецца з таго, што ён выбірае найболей адпачылы атрад, а затым рэагуе на падзеі, якія адбываюцца на карце горада. Гулец не бачыць таго, што адбываецца на месцы злачынства, але замест гэтага гульня паказвае тэкставае апісанне здарэння. Сюжэт у гульні падаецца праз коміксныя ўстаўкі паміж гульнявымі днямі. Супрацоўнікі маюць шэраг якасцяў, такіх як іх досвед, званне, узровень стомленасці, а таксама некаторыя працаўнікі могуць мець асабістыя якасці накшталт ляноты і схільнасці да алкаголю.

Гульня пачынаецца больш-менш проста, паколькі раннія злачынствы не занадта сур’ёзныя — для вырашэння праблемы дастаткова адправіць толькі пару паліцыянтаў — але складанасць з часам нарастае. Для спраў такога ўзроўню, як «рабаванне банка», патрабуецца адправіць некалькі афіцэраў і атрад спецназа з аўтазакам, а для звычайных выклікаў, накшталт хатняга гвалту, патрабуюцца толькі пара супрацоўнікаў. Стратэгічная частка гульні — гэта разлічыць, як найлепшым чынам выкарыстаць свой атрад. Калі адправіць на адзін выклік усіх сваіх паліцыянтаў, то з’явіцца рызыка, што на наступныя выклікі паслаць будзе няма каго. Вынік некаторых выклікаў напрамую залежыць ад дзеянняў гульца, паколькі ёсць заданні, на якіх у гульца ёсць магчымасць выбраць, што неабходна зрабіць прыбылым на выклік паліцыянтам. Напрыклад, калі паступіў выклік аб падазронай сумцы, то па прыбыцці на месца здарэння гульцу даюць выбар: стрэліць у сумку або дачакацца атрада сапёраў. Калі гулец зробіць няправільны выбар, то могуць загінуць супрацоўнікі паліцыі ці грамадзянскія асобы.

Гулец некалькі разоў робіць выбар падчас сюжэтных сцэн, напрыклад, дае адказы на пытанні карэспандэнтаў падчас прэс-канферэнцыі ці адказвае падчас допыту ў мэрыі, ці ж вызначае, з якой злачыннай групоўкай будзе ісці супрацоўніцтва. Ад выбару гульца залежыць тое, назавуць ці гульца вінаватым у неправамерных дзеяннях ці не. Калі зрабіць няправільны выбар, то гулец рызыкуе атрымаць скарачэнне бюджэту і штата ад мэрыі ці нават турэмны тэрмін.

Акрамя простых выклікаў, у гульні ёсць расследаванні, на якія дасылаюцца не паліцыянты, а дэтэктывы, і яны на працягу некаторага часу працуюць і здабываюць кадры. Задача гульца — прачытаць паказанні сведак, углыбіцца ў сутнасць справы і расставіць атрыманыя раней кадры ў правільнай паслядоўнасці.

 Распрацоўка і выпуск 
У студзені 2015 года беларуская студыя распрацоўкі камп’ютарных гульняў Weappy Studio пачала кампанію на Kickstarter з мэтай збору  долараў для фінансавання распрацоўкі гульні. Па выніках кампаніі было сабрана  долараў. Галоўнага героя Джэка Бойда агучыў Джон Сэнт-Джон, больш вядомы па агучванні персанажа Дзюка Нюкема.

У красавіку 2016 года гульня была анансаваная на PAX East. Выпуск гульні быў запланаваны на 28 ліпеня 2016 года, але адбылася затрымка на некалькі дзён з-за памылкі выдаўца. 30 снежня 2016 года выдавец THQ Nordic набыў правы на інтэлектуальную ўласнасць This Is the Police.

Выхад гульні адбыўся 2 жніўня 2016 года для персанальных камп’ютараў на Windows, MacOS і Linux. Пазней This Is the Police стала даступнай для PlayStation 4 і Xbox One, анонс пра гэта з’явіўся ў пачатку 2017 года. У 2017 годзе выдавец THQ Nordic пацвердзіў выхад для платформы Nintendo Switch. This Is the Police была выдадзена для Nintendo Switch 24 кастрычніка 2017 года, а ў раздробны продаж гульня паступіла даступная 5 снежня таго ж года.

 Сіквел 
У 2018 годзе Weappy Studio і выдавец THQ Nordic анансавалі выхад сіквела пад назвай This Is the Police 2. Яго выхад быў намечаны на 2 жніўня 2018 года ў гонар другой гадавіны выхаду першай часткі серыі, але выдавец вырашыў выпусціць гульню 31 ліпеня, на два дні раней, паколькі першая частка гульні выйшла на два дні пазней за абумоўленую дату.

 Ацэнкі 

Гульня атрымала змешаныя адзнакі. На сайце-агрэгатары Metacritic This Is the Police быў ацэнены 66 балаў са 100 на аснове 35 рэцэнзій розных выданняў.

Улетку 2018 гады, дзякуючы ўразлівасці ў абароне Steam Web API, стала вядома, што дакладная колькасць карыстачоў сэрвісу Steam, якія гулялі ў гульню хоць бы адзін раз, складае .

 Крыніцы 

 Спасылкі 



Катэгорыя:Steam-гульні
Катэгорыя:Аднакарыстальніцкія камп’ютарныя гульні
Катэгорыя:Камп’ютарныя стратэгічныя гульні
Катэгорыя:Гульні для Android
Катэгорыя:Гульні для Xbox One
Катэгорыя:Гульні для PlayStation 4
Катэгорыя:Гульні для Linux
Катэгорыя:Гульні для macOS
Катэгорыя:Гульні для Windows
Катэгорыя:Старонкі з недагледжанымі перакладамі
Катэгорыя:Камп’ютарныя гульні, распрацаваныя ў Беларусі